

 **REPUBLIKA HRVATSKA**

**ŽUPANIJA PRIMORSKO GORANSKA**

 **GRAD CRES**

 **GRADONAČELNIK**

Klasa: 370-01/15-1/11

Ur.broj: 2213/02-02-18-13

U Cresu, \_\_\_\_\_\_\_\_\_ 2018. godine

**GRAD CRES**

**GRADSKO VIJEĆE**

**- ovdje-**

**Prijedlog Odluke o raspisivanju javnog natječaja za prodaju nekretnine oznake**

**č.zgr. 198/1, k.o. Cres u vlasništvu Grada Cresa**

**I. Pravna osnova za donošenje Odluke**

Pravna osnova za donošenje ove Odluke proizlazi iz članka 35. i članka 391. stavak 1. Zakona o vlasništvu i drugim stvarnim pravima (NN br. 91/96, 68/98, 137/99, 22/00, 73/00, 129/00, 114/01, 79/06, 141/06, 146/08, 38/09, 153/09, 143/12, 152/14) i članka 48., stavak 1. točka 5. Zakona o lokalnoj i područnoj (regionalnoj) samoupravi (NN br. [33/01](http://www.zakon.hr/cms.htm?id=260), [60/01](http://www.zakon.hr/cms.htm?id=261), [129/05](http://www.zakon.hr/cms.htm?id=262), [109/07](http://www.zakon.hr/cms.htm?id=263), [125/08](http://www.zakon.hr/cms.htm?id=264), [36/09](http://www.zakon.hr/cms.htm?id=265), [36/09](http://www.zakon.hr/cms.htm?id=266), [150/11](http://www.zakon.hr/cms.htm?id=267), [144/12](http://www.zakon.hr/cms.htm?id=268), [19/13](http://www.zakon.hr/cms.htm?id=285), 137/15, 123/17) te članka 29. Statuta Grada Cresa (SN PGŽ br. 29/09, 14/13, 05/18).

**II. Ocjena stanja i obrazloženje Odluke**

Proračunom Grada Cresa za 2018. godinu planirano je ostvarenje prihoda od prodaje nekretnina.

Uvidom u zemljišnu knjigu Općinskog suda u Rijeci, Stalne službe u Malom Lošinju, utvrđeno je da je dio nekretnine, u zemljišnim knjigama označenih kao č.zgr. 198/1, zk.ul. 254., k.o. Cres, u naravi stan na II. katu zgrade na adresi Turion 14 i pripadajuća prostorija u prizemlju zgrade, ukupne površine 73,95 m². Predmetni prostor obuhvaća suvlasnički dio s neodređenim omjerom ETAŽNO VLASNIŠTVO (E-1) sa suvlasničkim udjelima Grada Cresa 2/96, 97/288, 2/24, 13/126 dijela te suvlasnički dio s neodređenim omjerom ETAŽNO VLASNIŠTVO (E-2) sa suvlasničkim udjelima Grada Cresa 2/32, 1/96, 2/8, 13/42 dijela, u naravi stan na II. katu koji se sastoji od jedne prostorije, površine 52,85 m2, te konobe u prizemlju zgrade površine 21,10 m2.

Elaboratom procjene vrijednosti nekretnine stalnog sudskog vještaka u građevinarstvu Jasminke Lilić, dipl.ing.građ. iz Rijeke, od dana 20. ožujka 2018. godine, određena je početna cijena nekretnine u iznosu od 333.928,53 kuna.

Prema čl. 391. t. 1. Zakona o vlasništvu i drugim stvarnim pravima, nekretnine u vlasništvu jedinica lokalne samouprave tijela nadležna za njihovo raspolaganje mogu otuđiti ili njome na drugi način raspolagati samo na osnovi javnog natječaja i uz naknadu utvrđenu po tržišnoj cijeni, ako zakonom nije drukčije određeno.

Sukladno odredbi članka 48. Zakona o lokalnoj i područnoj (regionalnoj) samoupravi, a s obzirom na utvrđenu vrijednost naprijed navedene nekretnine, o prodaji iste odlučuje predstavničko tijelo.

Slijedom navedenog, predlaže se Gradskom vijeću Grada Cresa donošenje Odluke o raspisivanju javnog natječaja za prodaju nekretnine zemljišnoknjižne oznake kao č.zgr. 198/1, zk.ul. 254., k.o. Cres, u naravi stan na II. katu zgrade na adresi Turion 14 i pripadajuća prostorija u prizemlju zgrade, ukupne površine 73,95 m², po početnoj cijeni od 333.928,53 kuna.

**III. Potrebna sredstva**

Za provođenje predložene Odluke nije potrebno osigurati financijska sredstva.

**IV. Tekst prijedloga Odluke**

 

**GRAD CRES**

 Na temelju članka 29. Statuta Grada Cresa (»Službene novine« Primorsko-goranske županije br. 29/09), Gradsko vijeće Grada Cresa na sjednici održanoj dana \_\_\_\_\_\_\_\_\_\_\_\_, donijelo je

**Odluka**

**o raspisivanju javnog natječaja za prodaju nekretnine oznake č.zgr. 198/1, k.o. Cres**

**I.**

Utvrđuje se da postoji interes Grada Cresa za prodaju nekretnine oznake oznake č.zgr. 198/1, zk.ul. 254., k.o. Cres, u naravi stan na II. katu zgrade na adresi Turion 14 i pripadajuća prostorija u prizemlju zgrade, ukupne površine 73,95 m², po početnoj cijeni od 333.928,53 kuna.

**II.**

Početna cijena nekretnine određena je Elaboratom procjene vrijednosti nekretnine stalnog sudskog vještaka u građevinarstvu Jasminke Lilić, dipl.ing.građ. iz Rijeke, od dana 20. ožujka 2018. godine.

**III.**

Ovlašćuje se Gradonačelnik Grada Cresa na provedbu postupka javnog natječaja.

**VI.**

Ova Odluka stupa na snagu danom donošenja, a objavit će se u «Službenim novinama Primorsko-goranske županije».

Klasa: 370-01/15-1/11

Ur.broj: 2213/02-02-18-14

U Cresu, \_\_\_\_\_\_\_ 2018. godine

**Gradsko vijeće Grada Cresa**

**Predsjednik**

**Marčelo Damijanjević, v.r.**